CELEX: 31983R1719
Language: el
Date: 1983-06-02 00:00:00
Title: Κανονισμός (ΕΟΚ) αριθ. 1719/83 του Συμβουλίου της 2ας Ιουνίου 1983 για την εφαρμογή της απόφασης αριθ. 1/83 της Μεικτής Επιτροπής ΕΟΚ-Φινλανδίας για μια νέα τροποποίηση του άρθρου 8 του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας

Avis juridique important

|

31983R1719

Κανονισμός (ΕΟΚ) αριθ. 1719/83 του Συμβουλίου της 2ας Ιουνίου 1983 για την εφαρμογή της απόφασης αριθ. 1/83 της Μεικτής Επιτροπής ΕΟΚ-Φινλανδίας για μια νέα τροποποίηση του άρθρου 8 του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας  

Επίσημη Εφημερίδα αριθ. L 174 της 30/06/1983 σ. 0003 - 0003

ΚΑΝΟΝΙΣΜΟΣ (ΕΟΚ) αριθ. 1719/83 ΤΟΥ ΣΥΜΒΟΥΛΙΟΥ της 2ας Ιουνίου 1983 για την εφαρμογή της απόφασης αριθ. 1/83 της Μεικτής Επιτροπής ΕΟΚ-Φινλανδίας για μια νέα τροποποίηση του άρθρου 8 του πρωτοκόλλου αριθ. 3 περί του ορισμού της εννοίας "καταγόμενα  προϊόντα" ή "προϊόντα καταγωγής" και περί των μεθόδων διοικητικής συνεργασίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας (1) υπογράφηκε στις 4 Οκτωβρίου 1973 και άρχισε να ισχύει την 1η Ιανουαρίου 1974- ότι δυνάμει του άρθρου 28 του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, το οποίο αποτελεί αναπόσπαστο τμήμα της εν λόγω συμφωνίας, η Μεικτή Επιτροπή  εξέδωσε την απόφαση αριθ. 1/83 για μια νέα τροποποίηση του άρθρου 8 του πρωτοκόλλου αυτού- ότι πρέπει η απόφαση αυτή να εφαρμοσθεί στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η απόφαση αριθ. 1/83 της Μεικτής Επιτροπής ΕΟΚ-Φινλανδίας εφαρμόζεται στην Κοινότητα.  Το κείμενο της αποφάσεως προσαρτάται στον παρόντα κανονισμό.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 2 Ιουνίου 1983.  Για το Συμβούλιο Ο Πρόεδρος N. BL UM  (1) ΕΕ αριθ. L 328 της 28. 11. 1973, σ. 2.     ΑΠΟΦΑΣΗ αριθ. 1/83 ΤΗΣ ΜΕΙΚΤΗΣ ΕΠΙΤΡΟΠΗΣ της 8ης Απριλίου 1983 για μια νέα τροποποίηση του άρθρου 8 του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας   Η ΜΕΙΚΤΗ ΕΠΙΤΡΟΠΗ,  Έχοντας υπόψη:  τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας, που υπογράφηκε στις Βρυξέλλες, στις 5 Οκτωβρίου 1973,  το πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, και ιδίως το άρθρο 28,  Εκτιμώντας:  ότι τα ποσά σε ECU για ορισμένα εθνικά νομίσματα τα οποία ίσχυαν την 1η Οκτωβρίου 1982 ήταν κατώτερα από τα αντίστοιχα ποσά που ίσχυαν την 1η Οκτωβρίου 1980- ότι, λόγω της αυτόματης μεταβολής της ημερομηνίας βάσεως όπως προβλέπεται από την απόφαση αριθ.  1/78 της Μεικτής Επιτροπής, θα προέκυπτε, κατά τη μετατροπή στα εξεταζόμενα εθνικά νομίσματα, μείωση των πραγματικών ορίων όσον αφορά τις απλουστευμένες έγγραφες αποδείξεις- ότι για να αποφευχθεί παρόμοιο αποτέλεσμα πρέπει να αυξηθούν τα όρια σε ECU,  ΑΠΟΦΑΣΙΖΕΙ:   Άρθρο 1  Το άρθρο 8 του πρωτοκόλλου αριθ. 3 τροποποιείται ως εξής:  - στην παράγραφο 1 στοιχείο β), το ποσό "2 750 ECU" αντικαθίσταται από το ποσό "3 400 ECU",  - στην παράγραφο 2, τα ποσά "190 ECU" και "550 ECU" αντικαθίστανται αντιστοίχως από τα ποσά "240 ECU" και "680 ECU".   Άρθρο 2  Η παρούσα απόφαση αρχίζει να ισχύει την 1η Μαΐου 1983.  Έγινε στις Βρυξέλλες, στις 8 Απριλίου 1983.  Για τη Μεικτή Επιτροπή Ο Πρόεδρος Pierre DUCHATEAU